1- برنامج اي ام دي بي لمعرفة كل شيء عن الافلام والمسلسلات
هذا البرنامج هو الاول عالمياً والمصدر الموثوق بسوالف الافلام والمسلسلات والتقييمات اصلاً مرات اذا ردنا نشوف فلم نباوع على تقييمة من هاي الجهة يلا نباوعة الي هو الاي ام دي بي.
يعتبر هذا البرنامج هو الاثكر شعبية في العالم للافلام والمسلسلات والتلفزيون وحتى المشاهير, يعني تكدر تعرف من خلال هذا البرنامج وقت صدور الافلام والمسلسلات وطبعاً او شي خاص بالناس الي عدهم سينمات مربوطة بهذا البرنامج الي راح ينطيك السعر وينطيك موعد وجود التذاكر الخ.
2- برنامج بحث بواسطة الصورة
الباحث الصوري هي طريقة استخدمتها كوكل بالبحث الخاص بيها والشركات الي سوت هاي التطبيقات الي موجودة للاندرويد والايفون, هي امتداد لهاي الطريقة.
آلية البحث عن الموضوع عن طريق الصور هي طريقة الافضل والي تنطي نتيجة مضبوطة او مقاربة.
هاي الطريقة هي احسن طريقة تكدر تلكي شي عن طريقة صورة عندك, مثلاً يوم من ايايم عندك صورة لجزء منم الفلم وردت تعرف اسم الفلم وبهاي الحالة انت ما راح تعرف شنو اسم الفلم والصورة الي عندك ما مكتوب اسمه لذلك تحاول تبحث عن الشي بالصورة الي عندك وهذا الشي يساعدك هواي لأن طريقة شغل هذا الموضوع سهلة.
3- برنامج لمعرفة مواعيد المسلسلات
اكثر شي مهم للي بحبون الافلام والمسلسلات هي انه تعرف وقت نزول الحلقة وكت نزول الفلم وقت نزول الفلم بكذا دقة يعني تحب تتابعة بشكل كامل
البرنامج هذا يخليك تعرف شوكت تنزل الحلقة والفلم بالضبط الوقت والتاريخ, وهذا اهم شي بالفلم خصوصاً اذا الفلم مهم وحلو وهسة احنة على ابواب فلم الجوكر
خلي ببالك هذا البرنامج ما يخليك تشوف الافلام او المسلسلات يخليك تشوف مواعديهن.
مستخدمين هذا البرنامج أكثر من 12 مليون مستخدم.